Publication: Magyar Közlöny
Issue: MK-2009-145 (Year: 2009, Number: 145)
Era: 2004-2010
Section: 1. melléklet a 223/2009. (X. 14.) Korm. rendelethez
Paragraph Index: 505

10. Informatikai biztonsági események kezelése 10.1. Informatikai biztonsági események és sérülékenységek jelentése Cél: A biztonsági sérülékenységek és események ismertek legyenek, azokra megfelelõ választ adjon a szervezet. Feladat: A szervezetnek rendelkeznie kell a biztonsági események osztályozására és jelentésére vonatkozó eljárással. A biztonsági események értékelése és osztályozása az alapja a megfelelõ védelmi eljárások kialakításának. Ki kell dolgozni a biztonsági események kezelési eljárását, amely legalább a következõket tartalmazza: – a biztonsági sérülékenységek jelentésére vonatkozó eljárást, – a biztonsági események értékelésére vonatkozó eljárást, – a biztonsági eseményrõl szóló információ eljuttatása biztosított legyen a megfelelõ szintre, – legyen a fenti feladatok ellátásáért felelõs személy. Az esemény-kezelést be kell illeszteni a mûködési környezetbe (helpdesk, Informatikai biztonsági irányítási rendszer stb.). Eredmény: Nem marad feltáratlan, megfelelõen lereagálatlan biztonsági esemény. Felelõs: Informatikai biztonsági felügyelõ/felelõs 10.2. Informatikai biztonsági események kezelése Cél: Az informatikai biztonsági események gyors, hatékony kezelése. Feladat: A feltárt és dokumentált eseményeket gyûjteni és rendszeresen értékelni kell. Az események okozta hibákat analizálva meg kell határozni a hibák okát. Ki kell dolgozni egy gyors és hatékony eljárást a problémák megismerésére, hogy minél elõbb ismertté és kezelhetõvé váljanak. Eljárásokat kell kidolgozni és felelõsöket kell megnevezni az informatikai biztonsági események kezelésére. Az események kezelése be kell épüljön az üzemeltetés rendjébe. A feltárt események értékelését (osztályozását) biztosító rendszert kell kialakítani. Az események kezeléséhez bizonyítékokat kell gyûjteni, a megtett intézkedéseket dokumentálni kell annak érdekében, hogy késõbb elõforduló hasonló eseményeket már a kialakított módon lehessen kezelni, vagy megelõzni. Eredmény: Biztonsági események kezelési eljárása. Felelõs: Informatikai biztonsági felügyelõ/felelõs 10.3. Informatikai biztonsági problémakezelési eljárás kialakítása Cél: Az informatikai biztonsági problémák megelõzése, illetve hatékony védekezés kialakítása. Feladat: Eljárásokat kell kidolgozni és felelõsöket kell megnevezni az informatikai biztonsági problémák megállapítására és kezelésére. A fellépõ események okozta hibák értékelése mutat rá a hiba okára, vagyis a problémára. A problémák ellen védelmi intézkedéseket kell hozni, az általuk képviselt kockázatok arányában. A teljes eljárást menedzselni kell, vagyis ki kell alakítani a folyamatot, és felelõst kell rendelni hozzá. Gondoskodni kell az esemény-hiba-probléma nyilvántartásáról annak érdekében, hogy a késõbbiekben a hasonló események, illetve hibák esetén már a tapasztalatból kiindulva lehessen intézkedni. Eredmény: Problémakezelési eljárás kialakítása. Felelõs: Informatikai vezetõ és informatikai biztonsági felügyelõ/felelõs

Source: https://magyarkozlony.hu/hivatalos-lapok/ecb4451b97255cd5b4e0e34e49810f4693f6ffe2/dokumentumok/0580a50ff1a9e31b0ee77b7a32cd98b734861afe/letoltes